Pr Kaja Kallas

peaminister

12.03.2024

**KIRJALIK KÜSIMUS**

**Pensionäride maksustamine**

Lugupeetud peaminister

Valitsus on teatanud kavatsusest maksustada tulumaksuga vanaduspensionid alates 776 eurost, mis tähendab, et järgmisel aastal peavad keskmist pensioni teenivad eakad osa sissetulekut riigile tagasi maksma. Aastas jäävad keskmise pensioni saajad niiviisi ilma 130 eurost. See läheb vastuollu nii võimuerakondade valimislubadustega kui ka koalitsioonilepinguga.

Seoses sellega palun Teil vastata alljärgnevatele küsimustele:

1. Pension on võlg, mille riik annab inimesele tema tööelu jooksul makstud maksude eest. Kas on eetiline ja õiglane neid makseid uuesti maksustada?

2. Kuidas seostub keskmise pensioni maksustamise kavatsus Teie valimislubadusega hoida keskmine pension tulumaksuvaba?

3. Kas peaministri palgast 10 korda väiksema pensioniga saab normaalselt süüa, riietuda ja kommunaalkulusid maksta?

4. Miks on Reformierakond taganenud lubadusest tõsta keskmine vanaduspension 1000 euroni?

Lugupidamisega

/allkirjastatud digitaalselt/

Aleksandr Tšaplõgin  
Riigikogu liige